HEADLINES PART I

* **PAGSUNOD SA FAIR TRADE LAWS, TINIYAK NG CPD-DTI REGIONAL OFFICE 1**
* **PROGRAMANG PALLGU NG NFA, SUPORTADO NG TANGGAPAN NG DISTRICT IV SA PANGASINAN**
* **KONTROBERSIYAL NA SOVEREIGN FUND KINONTRA NA ACT**
* **MGA BENEPISYARYO NG TUPAD PROGRAM NG DOLE, NAG-UMPISA NA SA TRABAHO**
* **BFAR FISH PRODUCTION ENHANCEMENT PROGRAM, INILUNSAD SA BAYAN NG SAN NICOLAS**
* **TRAINING SEMINAR PARA SA PROFESSIONALIATION NG MGA BARANGAY TANOD/ CIVILIAN VOLUNTEER ORGANIZATION, ISINAGAWA SA ALAMINOS**

Tiniyak ng Consumer Protection Divisions (CPD) ng Department of Trade Industry (DTI) Regional Office 1, La Union at Pangasinan Provincial Offices ang mahigpit na pagsunod sa iba't ibang Fair Trade Law ng mga business establishment sa rehiyon.

Isinagawa ang monitoring at enforcement activities sa mga munisipalidad ng Manaoag, Binalonan, Sison, Pozorrubio at Urdaneta ng Regional Enforcement Team.

Kinakailangang sundin ng mga business establishments ang Fair Trade Law tulad ng Product Standards Law, Accreditation of Service and Repair Shops, Private Emission Testing Centers, Business Name Law at Price Tag Law.

Nasa tatlumpo’t siyam ang kabuuan ng nasuring mga kumpanya at ilan sa mga produktong sumailalim sa monitoring ay ang mga steel bar at angle bar, inner tubes, tie wires, sanitary wares, monobloc chairs, appliances at helmet.

Dalawang kumpanya naman sa mga ito ang naisyuhan ng Notice of Violation.

##

Suportado sa lalawigan ng Pangasinan sa pamumuno ni Congressman De Venecia ang programa ng National Food Authority Eastern Pangasinan lalong lalo na ang kanilang Palay Marketing Assistance for Legislators and Local Government Units (PALLGU).

Ang PALLGU ay isa lamang sa kanilang programa kung saan, bibili ang NFA ng palay stocks na mula sa mga magsasaka sa ilalim ng regular na procurement program ng NFA.

Nakapanayam ng kongresista ang National Food Authority Eastern Pangasinan Acting Branch Manager at Operations Head ukol sa mga pangunahing serbisyo ng kanilang ahensiya at kung sa paanong paraan makatutulong ang tanggapan nito.

Layunin nitong bigyang-daan ang mga magsasaka ng palay na mapakinabangan ang kanilang kita at kasabay nito ay tinutulungan ang mga LGUs sa pagkuha ng kanilang mga pangangailangan sa palay para sa kanilang mga nasasakupan.

Kabilang naman sa prayoridad ang kapakanan at benepisyo para sa mga magsasaka sa lalawigan ng Pangasinan, katuwang ang ahensya ng NFA sa pamamagitan ng kanilang mga programa.

##

Nauna ng nagpahayag ng pagkontra ang Alliance of Concern Teachers kaugnay sa kontrobersiyal na Sovereign Fund o ang Maharlika Investment Fund na plano.

Sa naging panayam ng iFM Dagupan kay Alliance of Concern Teachers Partylist Representative France Castro, agad aniya silang nagpalabas ng pagtutol dito dahil sa ilang mga kwestiyunableng bahagi nito.

Aniya hindi pwedeng gamitin ang pondo ng para sa mga pensioners ng SSS at GSIS dahil pinaghirapan aniya ito ng mga miyembro.

Lalo din aniya dapat tignan ay ang plano na gamitin ang pondo na nagkakahalaga ng 250 bilyong piso para sa investment sa labas ng bansa.

Samantala, umaasa naman ito na kaisa nila ang ilang mga mambabatas lalo sa Senado sa pag kontra dito.

Ang Maharlika Wealth Fund ay plano na paggamit ng pondo ng pamahalaan gaya ng pensioners fund mula SSS at GSIS na aabot ng 250 bilyon piso upang kumita ang pamahalaang Pilipinas.

##

Nag-umpisa na sa trabaho ang mga benebisyaryo ng Tulong Panghanapbuhay sa mga Disadvantaged/Displaced workers o TUPAD program ng Department of Labor and Employment (DOLE).

Nagtrabaho na sa iba’t-ibang barangay sa Dagupan City ang mga benepisyaryo.

Naglinis ng creek at river tributaries ang mga benepisyaryo ng programa katuwang ang City Engineering Office. Ito ay upang mapanatiling malinis ang kapaligiran lalo na ang drainage areas na dinadaluyan ng tubig-baha.

Nagtanggal din ng mga ligaw na damo at mga kahoy na nakakalat sa paligid ang mga kalalakihan samantalang naglinis ng basura ang mga kababaihan.

Nagpasalamat ang mga benepisyaryo sa pagiging TUPAD beneficiaries para makatulong sa pag-iwas sa mga sakit, lalo na sa mga bata at makatutulong din ang kanilang sahod sa mga gastusin sa bahay.

Ang programang ito ay hiling ni Mayor Belen Fernandez DOLE bilang magsilbing emergency livelihood assistance sa mga Dagupeños.

Nasa 1,386 TUPAD beneficiaries ang katuwang ng lokal na pamahalaan sa trabaho sa loob ng 10 araw kung saan tatanggap sila ng 400 pesos sa isang araw o total amount na 4,000 pesos.

##

Inilunsad ng Bureau of Fisheries and Aquatic Resources o BFAR ang kanilang programang Fish Production Enhancement Program sa bayan ng San Nicolas.

Ito ay para sa mga miyembro ng Lagpan Livelihood Association sa ilalim ng San Roque Foundation.

Nilahukan ito ng iba't-ibang kumakatawan sa katuwang na ahensya ng nasabing programa.

Matagumpay na naisagawa ang Turn Over Ceremony ng Modified Intensive Tilapia Hatchery, Nursery, and Grow- out Technodemo on Pond Culture with Aeration System na handog ng Bureau of Fisheries and Aquatic Resources o BFAR sa ilalim ng kanilang Fish Production Enhancement Program.

Samantala, nagpapatuloy naman ang suporta ng BFAR sa mga mangingisda na nakakatulong sa pandagdag hanapbuhay at bagong mga kaalaman at pagsasanay para sa kanila.

##

**TRAINING SEMINAR PARA SA PROFESSIONALIATION NG MGA BARANGAY TANOD/ CIVILIAN VOLUNTEER ORGANIZATION, ISINAGAWA SA ALAMINOS – IDOL JOANA DE VERA**

HEADLINES PART II

* **HINAING NG MGA MAGULANG AT KABATAANG DAGUPEÑO TUNGKOL SA CITY SCHOLARSHIP, IPINAGSISIGAWAN**
* **300 CHILD LABORERS SA ILOCOS REGION, TUMANGGAP NG MAAGANG PAMASKO**
* **KAWANI NG CITY SOCIAL WELFARE AND DEVELOPMENT OFFICE, SUMAILALIM SA ISANG PSYCHOSOCIAL FIRST-AID PARA SA MGA VAWC CLIENTS**
* **BUHAYNIHAN: NATIONAL SIMULTANEOUS CEREMONIAL PAYOUT PROGRAM NG DSWD, ISINAGAWA SA REHIYON UNO**
* **NATIONAL CHILDREN'S MONTH 2022, GINANAP SA INFANTA**

Naganap ang isang rally sa harap ng City Plaza, sa lungsod ng Dagupan, ng mga estudyanteng napabilang sa City Scholarship kasama ang ilan pang mga magulang ng mga kabataang Dagupeño tungkol sa mithiing maibigay na ang matagal nang hiling ng lahat - ang scholarship.

Nagtipon-tipon ang mga ito sa City Plaza hawak ang kanilang mga cartolina na may sulat kamay tungkol sa kanilang pakikiusap sa pagrelease na ng scholarship.

Ayon sa ilang nakapanayam ng iFM Dagupan, hindi pa raw umano pumipirma ang Magic 7 kung kaya’t hindi pa maibigay nang tuluyan ang nasabing scholarship.

Taos puso ring nakiusap si Marieta Varrientos, presidente ng isang organisasyon na kinabibilangan ng mga magulang ng scholars, na naging tagapagsalita sa ngalan ng bawat magulang na may pinapaaral na mga anak, na sana ay maipamahagi na ang scholarship dahil nahihirapan na umano ang mga pamilya ng mga estudyanteng ito sa pangtustos sa kanilang pag-aaral.

Hiling pa ng ibang estudyante na nawa’y mapasakanila na ang pera dahil ipambabayad na ito sa nautang na pinangtuition nila nitong unang semester.

Samantala, tinalakay sa session ng Sangguniang Panglungsod ang isyu ukol sa Scholarship, at binigyan ng pagkakataon dinggin ang mga hinaing ng mga nagrally ukol dito.

##

**300 CHILD LABORERS SA ILOCOS REGION, TUMANGGAP NG MAAGANG PAMASKO – IDOL ELLA GARCIA**

**##**

Isinagawa ang isang Psychosocial First-Aid Training for VAWC clients ang mga City Social Welfare and Development Office (CSWDO) service providers sa Dagupan City People's Astrodome.

Layunin nito na mapahusay pa ang aksyon laban sa mga mga kaso ng pang-aabuso sa kababaihan at mga bata o violence against women and children (VAWC) tulad ng rape, suicide, bullying at iba pang kahalintulad na insidente.

Katuwang ng CSWDO sa pamumuno ni OIC Irene Ferrer ang Rotary Club of Uptown Dagupan 2000.

Ang programa ay isa din sa pagpapaigting ng pagtatatag ng Women's Center sa lungsod.

##

**BUHAYNIHAN: NATIONAL SIMULTANEOUS CEREMONIAL PAYOUT PROGRAM NG DSWD, ISINAGAWA SA REHIYON UNO – IDOL JHON CARANTO**

**##**

Ginanap ang 30th National Children's Month na may temang “Kalusugan, Kaisipan at Kapakanan ng Bawat Bata Ating tutukan”para sa taong 2022 sa bayan ng Infanta.

Ang programa ay may layunin na kilalanin ang mga kakayahan ng mga bata sa iba't-ibang larangan. Kabilang isinagawang aktibidad ang singing contest, draw and tell, family tiktok at panatang makabata na pinangunahan ni Municipal Child Representative Ashley Myles M. Mirador.

Ang Children's Month Celebration ay nagsisilbi rin na daan para makapaghatid ng masaya, payapa, at makabuluhang lugar upang patuloy na mapalago ang mental at social skills ng mga bata na malaki ang maitutulong sa kanilang adulthood.

Ang nasabing aktibidad ay inorganisa ng lokal na pamahalaan sa pamamagitan ng MSWD Office kasama ang iba't-ibang Child Development Workers ng bayan. Kabilang sa mga dumalo sina Hon. Mayor Marvin Martinez, Hon. Councilor Michelle Callanta at PCPT Higardo V. Sapiera.